Merwedebroen

Merwedebroen eller veibroen over elven Boven-Merwede knytter sammen de nederlandske provinsene Zuid-Holland og Noord-Brabant ved Gorinchem. Den er en buebro med to buer, noe som ikke er vanlig i Nederland, og den ble åpnet 15. mars 1961Merwedebrug på Structurae av dronning Juliana.

Broen er velkjent i trafikkmeldingene på nederlandsk radio, jevnlig har det blitt meldt om køer her. De viktigste årsakene er at broens venstre fil ikke er mer enn 2 meter bred, mot normalt 3,5 meter, og at to store riksveier (A15 og A27) møtes i trafikknutepunkt Gorinchem, like før broen.

Broen skal skiftes ut i perioden 2010-'20, og man håper at dette skal forminske trafikkproblemene. Arbeidene vil også gi skipsfarten fordeler, elveløpet skal gjøres bredere ved at en del av den nordlige bredden graves ut samt at en del av bropilarene skal skiftes ut.

Referanser

Kategori:Buebroer
Kategori:Broer i Nederland
Kategori:Broer åpnet i 1961
Kategori:1961 i Nederland